《送陈道士归金华》
元代·乃贤

明月楼前溪水深，溪边楼观隔松阴。何时化鹤归华表，相对焚松坐竹林。

夜雨灯前閒读易，春风花底自弹琴。令人苦忆江南路，千里相思雪满簪。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。